Borgarstjórinn í Liverpool , Joe Anderson , er foxillur út í leikmenn Everton og segir að þeir verði að bera einhverja ábyrgð á slæmu gengi liðsins í úrvalsdeildinni . Anderson er grjótharður stuðningsmaður Everton og segir að leikmenn liðsins klæðist ekki keppnistreyju liðsins af neinu stolti . Hann hefur hitt knattspyrnustjórann , Marco Silva , sem rekinn var í gær og segir að hann sé „ fínasti náungi og eigi helminginn af taktískum mistökum og röngum ákvörðunum . En leikmenn sem fái háar fjárhæðir fyrir að spila með liðinu verði að taka sinn hluta af ábyrgðinni . „ Flestir stuðningsmennirnir yrðu sáttir ef leikmennirnir gæfu allt í leikina þrátt fyrir að leikurinn tapaðist . En það eru þeir ekki að gera . Það er eitthvað mikið að hjá félaginu , það vantar leiðtoga og leikmenn sem ekki skilja félagið eru keyptir , “ sagði Joe Anderson . Anderson segir að það ætti að hengja upp blað með 5 - 2 úrslitunum í leiknum við Liverpool í búningsherberginu og segja við þá að þetta er það sem rætt er um ykkur . „ Mótherjarnir vita nákvæmlega hvernig á að spila gegn liðinu , ef þeir pressa okkur þá vinna þeir okkur . Það er ekki hægt að spila samba fótbolta ef þú hefur ekki slíka menn í þínum röðum , “ sagði Joe Anderson . Blaðamaður Liverpool Echo spurði borgarstjórann að því hver ætti að taka við liðinu ? „ Það fer eftir því í hvaða átt liðið ætlar . Ef við ætlum að ráða Maurizio Pocchetino eða Rafa Benitez eigum við að skaffa þeim peninga og láta þá velja þá leikmenn sem þeir vilja nota “ . David Moyes , sem stýrði Everton í 11 ár hefur verið nefndur sem líklegur eftirmaður Silva . „ Mér fannst Moess fá of harða gagnrýni og ég skil vel að hann hafi yfirgefið liðið til að taka við Manchester United . Hann var með ákveðinn leikstíl þegar engir peningar voru til og ég væri alveg til í að veðja á hann . Moys skilur félagið . Við skulum ekki alveg útiloka Duncan Ferguson , kannski kemur starfið aðeins og snemma fyrir hann . Hann er leiðtogi og kemur til greina “ , segir hinn grjótharði borgarstjóri í Liverpool , Joe Anderson .